കനത്തമഴ സംസ്ഥാനത്ത് 28 കോടിയുടെ വിളനാശം സംസ്ഥാനത്ത് രണ്ട് ദിവസങ്ങളായി തുടരുന്ന ശക്തമായ മഴയില് 28.58 കോടി രൂപയുടെ വിളനാശമുണ്ടായതായി കണക്കുകള്. 1,476 ഹെക്ടര് കൃഷിയടങ്ങില് വെള്ളം കയറി നശിച്ചു. നാശനഷ്ടം ഒന്പതിനായിരത്തോളം കര്ഷകരെ ബാധിച്ചെന്നും കൃഷിവകുപ്പിന്റെ പ്രാഥമിക കണക്കുകള് സൂചിപ്പിക്കുന്നു. സംസ്ഥാനത്തുണ്ടായ പ്രകൃതിക്ഷോഭത്തില് സംഭവിച്ചിട്ടുള്ള കൃഷി നാശനഷ്ടങ്ങള് റിപ്പോര്ട്ട് ചെയ്യുന്നതിനും ദുരന്ത ലഘൂകരണത്തിനുമായി കൃഷി വകുപ്പ് സംസ്ഥാന തലത്തിലും ജില്ലാതലത്തിലും കണ്ട്രോള് റൂമുകള് തുറന്നതായി കൃഷി ഡയറക്ടര് അറിയിച്ചിരുന്നു. ഇന്നലെയും ഇന്നുമായി സംസ്ഥാനത്ത് പെയ്ത മഴ വ്യാപക കൃഷി നാശത്തിനാണ് കാരണമായത്.